Mantak Chia könyvei a rukkolán
Kozmikus ​pálya Mantak Chia
Mantak Chia - Kozmikus ​pálya
A ​kínaiak felfedezték a meditáció, az akupunktúra, masszázs és a szellemi gyógyászat gyakorlatán alapuló vezetékeket, meridiánokat. Ezeket a meridiánokat feltölthetjük, és újratölthetjük a két belső energiakör, az ún. Mikrokozmikus Pálya, illetve a Makrokozmikus Pálya segítségével. A Mikrokozmikus Pályát a test közepén húzódó kormányzó és befogadó vezeték alkotja, míg a Makrokozmikus Pálya magába foglalja az összes meridiánt. A Pályákon végzett speciális gyakorlatok segítségével helyreáll az energiaegyensúly, és eltűnnek a betegségek, aktiválódik a gyógyító erő, megnyílnak a spontán tudás és interaktív képességek lehetőségei, melyek által létrejöhet az arany elixír. A jelen zsebkönyv előkészítőt és útmutatást tartalmaz az említett gyakorlatokhoz, az itt található technikák segítik az Olvasót a Mikrokozmikus Pálya tudatos megnyitásában.
Chi-fejlesztő ​önmasszázs Mantak Chia
Mantak Chia - Chi-fejlesztő ​önmasszázs
A ​taoista mesterekre ősidőktől a mai napig jellemző, hogy igen fiatalosak, tényleges koruknál legalább 20 évvel fiatalabbnak látszanak. Vitalitásuk egyik forrása a taoista fiatalító önmasszázs gyakorlása volt, amely a Chi-t, a belső energiát használja fel az érzékszervek (szem, fül, orr, nyelv, fogak és bőr) megfiatalítására és a belső szervek megerősítésére. Ezek a technikák mintegy ötezer évesek és mostanáig féltve őrzött titokként a mestertől legfeljebb néhány tanítványig jutottak el. Egy-egy mester még így is gyakran csak a módszer egy részét ismerte. A különböző mesterekkel folytatott tanulmányaimra alapozva összeszedtem a teljes rendszert és egy logikusan felépülő gyakorlatsorozattá alakítottam. Ha ezt a sorozatot naponta 5-10 percig gyakoroljuk, számos vonatkozásban javíthatunk egészségi állapotunkon, beleértve a látásunkat, a hallásunkat, az arcszínünket, a homlok- és arcüregünk, a fogínyünk, a fogaink, a nyelvünk állapotát valamint általános erőnlétünket. A fiatalító önmasszázs megtisztítja a meridiánokat vagy energiavezetékeket, az érzékszerveket és a létfontosságú szerveinket a torlaszoktól, az elzáródásoktól. Ezt úgy érhetjük el, ha a Chi-t a nemi szervekből és a végbélnyílástól eljuttatjuk az archoz, a kézhez és az érzékszervekhez, majd a test érintett területeihez. Az érzékszervek kapcsolódnak a szervekhez. A taoisták szerint a szervek tárolják és hozzák létre a pozitív valamint a negatív érzelmeket. Az érzékszervek megerősítésével elősegítjük a negatív érzelmek irányítását. A külvilág hatásai, például a feszültség, harag, félelem, először az érzékszervekhez jutnak el, majd ezek a negatív hatások elérik a szerveket és az idegrendszert. Az erős érzékszervek segítenek megelőzni az ártalmas külső hatások okozta túlterhelést.
Csontvelő ​Nei Kung Mantak Chia
Mantak Chia - Csontvelő ​Nei Kung
A ​nyugatiak többsége úgy véli, hogy a napi rendszeres testedzés lassítja az öregedést. Ám azok sem élnek tovább az átlagos, nem sportoló embereknél, akiknek a teste látszatra a legedzettebb. A test működését a belső szervek és mirigyek táplálják, a szerveket és mirigyeket pedig a csontvelő építi és fiatalítja a vérképzés révén. A nyugati fitneszrendszerek elhanyagolják a belső szerveket, a csontokat és a véredényeket, csak az izmokra összpontosítanak, ami végeredményben kimeríti a belső szervek rendszerét. A Csontvelő Nei Kungban Mantak Chia mester megosztja a csontvelő „újranövesztésének”, a csontok erősítésének valamint a szervek és mirigyek fiatalításának taoista testi-szellemi módszereit. A Páncélinges Chi Kung haladó folytatásaként a Csontvelő Nei Kungot a kínai orvoslás és a harcművészetek területén oly annyira áhított „acél test” elérésére fejlesztették ki. A módszer technikái, a csontlégzés, csontösszenyomás és a szexuális energiamasszázs révén energiát juttat a csontokba, és újjáéleszti a csontvelőt, megfordítja az öregedés hatásait. A módszer serkenti a hormontermelést, ami megelőzi a csontritkulást. A könyvben megtalálható a chi súlyemelés és az „ütögetés” gyakorlatának leírása, amelyek méregtelenítik a testet.
Ínerősítő ​Nei Kung Mantak Chia
Mantak Chia - Ínerősítő ​Nei Kung
Útmutató ​az inak erősítéséhez és egészségük megőrzéséhez valamint az öregedés hatásainak lassításához, akár visszafordításához. A könyvben Mantak Chia mester: - Megmutatja, hogyan erősíthetjük az inakat, ami több energiát ad, egészségesebb szerveket, és megelőzi az ízületi gyulladást - Elmagyarázza, hogyan gyakoroljuk a testtartásokat egyedül vagy társsal - Bemutatja a mungóbab-zsákos ütő gyakorlatot, amely gyógyítja a sérült inakat és ízületeket, enyhíti a székrekedést, hasi görcsöket, fejfájást, és segíti a méregtelenítést Az egészséges inak képezik a valódi erő alapját a szervezetben. Az erős és rugalmas inak és a laza ízületek több helyet biztosítanak, ahol tárolható a nyers energia, ami azután magasabb szintű kreatív és szellemi energiává alakítható. Az ín nei kung nyolc tartása kifejezetten az ízületek lazítását valamint az inak egységben való erősítését és növesztését célozza. A páncélinges chi kung gyakorlatához hasonlóan az ín nei kung is a földerő lábakon keresztüli testbe emelésével foglalkozik, hogy táplálja az inakat. A könyvben Mantak Chia mester bemutatja, hogyan kell elvégezni a nyolc gyakorlatot egyénileg és partnerrel. Elmagyarázza, hogyan segítheti az ín nei kung rendszeres gyakorlása az ízületi gyulladás megelőzését és enyhítését azáltal, hogy a mérgező savas anyagokat kihajtja a testből, és a helyükre gyógyító hatású chienergiát vezet. Ismertet továbbá tíz kiegészítő gyakorlatot is, amelyek megerőltetés nélküli mozgással segítik a sérült inak és ízületek gyógyulását.
Gyógyító ​szerelem Mantak Chia - Maneewan Chia
Mantak Chia - Maneewan Chia - Gyógyító ​szerelem
Ajánljuk ​minden nőnek, minden korosztályból - legyen bár egyedülálló, házas, vonzódjon akár a saját, akár az ellenkező nem iránt -, akit komolyan érdekel, hogyan gyarapíthatja és használhatja fel szexuális energiáját. Az ebben a könyvben ismertetett útmutatót és gyakorlatokat első ízben tárjuk érthető nyelven a nyugati olvasók elé. A taoista meseterek ezeket a titkokat évezredeken át csak a királyi család és az ezoterikus körök kiválasztott tagjainak tanították. A szerzők két fontos gyakorlatot tanítanak a nőknek szexuális energiájuk fejlesztéséhez és finomításához. A petefészek légzés, amely lerövidíti a menstruációt, enyhíti az esetleges görcsöket, és több életerőt (Chi/Qi) gyűjt a petefészekbe, ami gyarapítja a szexuális (vonz)erőt. Az orgazmikus felhúzás, amely nem csak egyedül, hanem partnerrel is gyakorolható. Amikor ezeket a gyakorlatokat elsajátítjuk, egész testünket átjárja a gyönyör - ez az élmény messze felülmúlja a hétköznapi hüvelyi orgazmust, és pazarlás helyett gyarapítja az életerőnket. Két másik előkészítő gyakorlatot is találhatunk a könyvben. Az ún. tojásgyakorlatok izmokat, mirigyeket, inakat és idegrendszert erősítő hatása rendkívüli mértékben javítja mind a nemi, mind a mindennapi élet minőségét.
Szerelmi ​reflexológia Mantak Chia
Mantak Chia - Szerelmi ​reflexológia
A ​szerelmi reflexológia segítségével a párok felfedezhetik szexuális energiapotenciáljukat, megállapíthatják, mennyire illenek össze, mennyire férnek össze belsõ energiáik, megmutatja jellemzõiket és hajlamaikat. Mindebbõl felmérhetik kapcsolatuk várható természetét. Szexuális reflexológia A könyvben ismertetett módszerek Chia mester első négy könyvének anyagára épülnek, amelyeket a gyógyító szerelmi energiáról írt: "Taoista szerelmi titkok", "Gyógyító szerelem", "A multiorgazmusos férfi", "A multiorgazmusos pár". A szerzők kiemelik a reflexológiát a talpmasszázs témaköréből, és áthelyezik a belső energia áramlási vezetékei, a szerelem és az együttérzés területére, így kalauzolják olvasóikat a szerelmi reflexológia megismerése felé. Új megközelítés szerelmespárok részére A szerelmi reflexológia tanulmányozása segít a pároknak, hogy felfedezzék szexuális energiapotenciáljukat, és megállapíthatják, mennyire illenek össze. Meghatározhatják, mennyire férnek össze belső energiáik, megmutatja jellemzőiket és hajlamaikat, mindebből felmérhetik kapcsolatuk várható természetét. Könnyen elsajátítható módszerek szerelmeseknek Akár egyedül, akár partnerrel gyakorlunk, az itt bemutatott módszerek segítségével mélyebbre merülhetünk egy romantikus kapcsolatba. A taoisták sok évszázados kutatásai során kifejlesztett művészet újra feléleszthető napjainkban, hogy egyfajta "elragadtatott akupresszúra" által tovább növelhessük a szerelmesek gyógyító erejét. Mit árul el a testünk a nemi életünkről és lehetséges partnerünkről? A szerelmi reflexológia lehetőséget nyújt, hogy külső jegyei alapján kiértékeljük egy ember belső energiájának szintjét, ezzel együtt nemi szerve méretét és alakját. Egy személy külső megjelenése és jellemző vonásai elárulhatják erősségeit és gyengeségeit. Megmutatja egy párról, összeillenek-e, sőt, tájékoztat jövendőbeli szerelmesünkről. Előszó - "Szerelmi reflexológia" Az emberek többsége, ha meghallja a "reflexológia" kifejezést, a talpmasszázsra gondol. A Nyugaton széles körben ismertek az alábbihoz hasonló térképek, amelyek a test különböző területeit vetítik ki a lábfejek megfelelő részére. Az ehhez hasonló táblázatok alapgondolata az, hogy az emberi test kezdete egyetlen sejt, amely tartalmazza az egész test tervrajzát. A testet növekedése során energia-meridiánok hálózzák be, és a test kulcsfontosságú részei újra és újra feltérképezhetők ezen eredeti tervrajznak megfelelően. Egy hologramra - a minden egyes részében az egészet tartalmazó háromdimenziós képre - emlékeztetően, a test minden egyes része leképezi magát a testet. Az efféle energetikai térképek rendszeres használata jellemzi a keleti gyógyászatot, és egyre inkább elfogadottá válnak a Nyugaton is. A lábfejek mellett a leggyakrabban előforduló energiatérképek a kezekről, a szemekről, az arcról, a fulről, nyelvről, a csuklókról és az alhasról készülnek. Az alábbiakban ezen testrészek reflexológiai térképeit vázoljuk. A reflexológia arra az alap tételre épít, hogy minden egyes szervünk rendelkezik reflexpontokkal a test különböző pontjain. A megfelelő pontokat a test zónákra osztásának segítségével találhatjuk meg. Az egy bizonyos területen elhelyezkedő szervek aztán stimulálhatóak a megfelelő reflexzónában elhelyezkedő reflexpontok segítségével. A tradicionális keleti gyógyászatban, az akupunktúrában és a shiatsu-ban használt meridiánok szintén a test energetikai útvonalainak térképei. A taoisták már nagyon régen felismerték a test minden részére kiterjedő megfeleléseket, és azokat felhasználták a taoista gyógyító művészetben. A fent említett reflexkapcsolatok mellett a taoista irodalom a férfiak és nők nemi szerveinek reflexkapcsolatairól is szól. Ezek a férfi és női reflexzónák képezik e könyv alapvető tartalmát. Ugyanúgy, ahogyan egy talp-reflexológiai kézikönyv leírja, hogyan kell masszírozni a különböző talp-reflexpontokat, a Szerelmi reflexológia című könyv arról szól, hogyan használjuk a szexuális reflexpontokat szeretkezés közben. Ez a felfogás segítséget nyújt a pároknak, illetve az egyéneknek is, hogy a nemi aktust gyógyításként alkalmazzák. Ily módon a közösülés egyfajta eksztatikus akupresszúrává válik. A test legerőteljesebb reflexpontjai a nemi szerveken helyezkednek el. A nemi szervek az egész testtől nyerik energiájukat, illetve ezek stimulálása az egész szervezetre hat (szervekre és mirigyekre egyaránt). A taoisták a közösülést "gyógyító szerelem"-nek hívják, elismerve annak mélyreható gyógyító erejét. A könyv egyik fejezete tartalmaz ún. "szexgimnasztikát", taoista gyakorlatokat, amelyek fejlesztik a szexuális energiát, illetve a reflexhatások útján érintett szerveket és érzékszerveket, továbbá hozzásegítenek a kielégítőbb szerelmi élethez. Emellett a partnerek fizikai vonásainak figyelembevételével a könyv segítséget nyújt az összeillőség mértékének meghatározásában is. Mivel a szexuális energiák helyes megértéséhez el kell tudnunk képzelni, hogyan is kering az energiák összessége a testben, alapvető háttéranyagként beiktattunk olyan taoista meditációs gyakorlatokat, mint a Mikrokozmikus Pálya, a Belső Mosoly és a Hat Gyógyító Hang. Ezeket a taoista gyakorlatokat Mantak Chia mester más könyvei részletesebben is taglalják. A Szexuális reflexológia olyan alapvető fontosságú kézikönyv, amely a klasszikus taoista szexuális szövegeket kombinálja a modern reflexológiai elmélettel. Haszonnal forgathatja minden olyan pár vagy egyén, aki meg akarja ismerni saját szexuális energiáját és azt, hogy hogyan hasznosíthatja ezt az energiát saját jóléte és egészsége megőrzésének és helyreállításának céljából. Jelentős bővítést tartalmaz Mantak Chia korábbi, férfi és női szexuális energiákról szóló könyveihez és megjelenése az Egyetemes Tao összes tanítványának nagy örömére szolgál. Jim Wolfe, Egyetemes Tao-tanítvány 2002. január 4.
Taoista ​szerelmi titkok Mantak Chia - Michael Winn
Mantak Chia - Michael Winn - Taoista ​szerelmi titkok
A ​Mantak Chia mester által felfedett titkos tanítások segítségével a férfiak megőrizhetik és átalakíthatják szexuális energiájukat, ha keringetik azt a test középső energiakörén, az ún. Mikrokozmikus Pályán. Ezzel serkentik életfunkcióikat, és megfiatalítják testüket. Az évszázadokon át titokban tartott ezoterikus módszerek és elvek megnyitják az utat az olvasó előtt, hogy összekapcsolják szexuális energiájukat a transzcendens tudatállapotokkal.
Páncélinges ​Chi Kung Mantak Chia
Mantak Chia - Páncélinges ​Chi Kung
Ebben ​a könyvében Mantak Chia mester bemutatja ezt az ősi gyakorlatsort, amely megerősíti a belső szerveket, létrehozza a földenergia felvételéhez szükséges gyökereket, és egyesíti a fizikai, a mentális és a spirituális egészséget. Bemutatja, hogy légzőgyakorlatok egyedülálló rendszerének révén hogyan tölthetünk levegőt tartósan a létfontosságú szerveket körülvevő kötőszövetek (pólyák) közé, ezáltal szinte áthatolhatatlanná téve a sérülések előtt – nem kell mondanunk, milyen jótékony ez a sportolók, harcművészek stb. számára. Az olvasók megtudhatják, hogy a földenergiával összekapcsolódva hogyan vezethetik át a gravitációs és gyógyító erőt a csontszerkezetükön. Chia mester emellett megismerteti a testtartásokat, az izom-ín meridiánokat és a napi gyakorlatok kidolgozásához szükséges útmutatókat. Miután a gyakorlók megerősítették gyökereiket és érzékenységüket, a magasabb spirituális munkára összpontosíthatnak.
Az ​öt elem fúziója I. Mantak Chia - Maneewan Chia
Mantak Chia - Maneewan Chia - Az ​öt elem fúziója I.
Az ​Öt Elem fúziója az Univerzum Öt Erőjének fúziójaként is ismert taoista gyakorlat első meditációs szintje. Ezzel kezdődik a Belső Alkímia, amelynek során átvesszük az irányítást belső univerzumunk energiái felett, így összekapcsolódhatunk a testen túli univerzum hatalmas energiájával. Ezt az energiát azután felhasználhatjuk az öngyógyításban, a mindennapi életünkben valamint spirituális céljaink megvalósításában. A Fúzió I meditáció az első lépés ahhoz, hogy megtanuljuk a testünkön belüli érzelmi, gondolati és fizikai energiák keletkezését és áramlását irányítani. A gyakorlat megtanítja, hogyan keressük meg és oldjuk fel a testünkben rejtőző negatív energiákat. Amint megtaláljuk a negatív érzelmet és a szervet, amelyben rejtőzik, kezünkbe vehetjük az irányítását. A Fúzió I meditáció lépésről lépésre bemutatja, hogyan távolíthatók el a szervekből a negatív érzelmek, melyeket sem elnyomni, sem kiélni, kifejezni nem tanácsos. Ehelyett negatív energiáik megtisztíthatók és visszaállítható eredeti pozitív, teremtő, alkotó jellegük. A szerzők első alkalommal fedik fel a Fúzió alkímiai formulájának nagy titkát: hogyan kristályosítható és tárolható eredeti pozitív energiánk egy titokzatos gyöngyben. E gyöngy az életerő, azaz a Chi esszenciája. Főszerepet játszik a fizikai, majd később a lélek- vagy energiatest táplálásában. A haladóbb szintű Fúziós gyakorlat során a lélek- illetve energiatestünk könnyedén irányíthatóvá válik, ereje kiegyensúlyozható, gyarapítható és kiterjeszthető, hogy összekapcsolódjon a Föld és a csillagok energiáinak esszenciájával. Mantak Chia mester ebben az információgazdag munkában lépésről lépésre vezet bennünket, hogy kiegyensúlyozott, sorsát irányító és erős személyiséggé válhassunk, és felajánlja egy halhatatlan lét kulcsát.